รัฐบาลไทย-ข่าวทำเนียบรัฐบาล-นายอำเภอแกดำ จังหวัดมหาสารคาม บูรณาการภาคีเครือข่ายระดับอำเภอ ขับเคลื่อนโครงการอำเภอบำบัดทุกข์ บำรุงสุขแบบบูรณาการอย่างยั่งยืน มุ่งส่งเสริมและพัฒนาคุณภาพชีวิตประชาชน สู่วิถีพอเพียง
วันพฤหัสบดีที่ 13 กรกฎาคม 2566
13/07/2566
นายอําเภอแกดํา จังหวัดมหาสารคาม บูรณาการภาคีเครือข่ายระดับอําเภอ ขับเคลื่อนโครงการอําเภอบําบัดทุกข์ บํารุงสุขแบบบูรณาการอย่างยั่งยืน มุ่งส่งเสริมและพัฒนาคุณภาพชีวิตประชาชน สู่วิถีพอเพียง
นายอําเภอแกดํา จังหวัดมหาสารคาม บูรณาการภาคีเครือข่ายระดับอําเภอ ขับเคลื่อนโครงการอําเภอบําบัดทุกข์ บํารุงสุขแบบบูรณาการอย่างยั่งยืน มุ่งส่งเสริมและพัฒนาคุณภาพชีวิตประชาชน สู่วิถีพอเพียงอย่างยั่งยืน
วันนี้ (13 กรกฎาคม 2566) พันจ่าโท ทองเเดง ปินะเก นายอําเภอแกดํา เผยว่า อําเภอแกดํามุ่งมั่นในการขับเคลื่อนอําเภอบําบัดทุกข์ บํารุงสุข แบบบูรณาการอย่างยั่งยืน เพื่อส่งเสริมและพัฒนาคุณภาพชีวิตของพี่น้องประชาชนให้มีความสุขมากยิ่งขึ้น จึงได้บูรณาการภาคีเครือข่ายระดับอําเภอลงพื้นที่เยี่ยมเยียน ช่วยเหลือ และมอบสิ่งของจาก “กองทุนปันสุข บรรเทาทุกข์ชาวแกดํา” ให้กับผู้ป่วยติดเตียง ผู้ยากไร้ และคนชรา โดยมีเจ้าหน้าที่อําเภอ กํานัน ผู้ใหญ่บ้าน แพทย์ประจําตําบล สารวัตรกํานัน ผู้ช่วยผู้ใหญ่บ้าน อสม. และจิตอาสาเข้าร่วมกิจกรรมในครั้งนี้
พันจ่าโท ทองเเดง ปินะเก นายอําเภอแกดํา กล่าวว่า กระทรวงมหาดไทยให้ความสําคัญอย่างยิ่งในการขับเคลื่อนเป้าหมายการพัฒนาที่ยั่งยืน (UN SDGs) และตระหนักถึงความสําคัญในการบรรลุเป้าหมายการพัฒนาที่ยั่งยืนทั้ง 17 ข้อ โดยเฉพาะอย่างยิ่งการพัฒนาคุณภาพชีวิตของพี่น้องประชาชน ดังนั้น “ทีมอําเภอบําบัดทุกข์ บํารุงสุข แบบบูรณาการอย่างยั่งยืน” โดยมี "นายอําเภอ" เป็นผู้นําทีมอําเภอ อันประกอบด้วย ทีมที่เป็นทางการ คือ ข้าราชการ นําโดยปลัดอําเภอประจําตําบล บุคลากรของทุกส่วนราชการในพื้นที่ ผู้บริหารองค์กรปกครองส่วนท้องถิ่น กํานัน ผู้ใหญ่บ้าน ฯลฯ และทีมจิตอาสา อันประกอบด้วย ภาคีเครือข่ายทั้ง 7 ภาคี คือ ภาคราชการ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารมวลชน ภายใต้ชื่อ "โครงการอําเภอบําบัดทุกข์ บํารุงสุข แบบบูรณาการอย่างยั่งยืน" เป็นการตอกย้ําถึงบทบาทของนายอําเภอ ในฐานะผู้นําการบูรณาการของพื้นที่ เพื่อบําบัดทุกข์ บํารุงสุข ให้กับพี่น้องประชาชน โดยมีเป้าหมายคือ "ประชาชนทุกคนสามารถพึ่งพาตนเองได้ เป็นโอกาสที่ต่อยอดไปสู่การสร้างงาน สร้างรายได้ สร้างอาชีพ ให้แก่คนในชุมชน เสริมสร้างเศรษฐกิจฐานรากให้มั่นคงอย่างยั่งยืน"
พันจ่าโททองเเดง ปินะเก นายอําเภอแกดํา กล่าวต่ออีกว่า ที่ประชุมคณะกรรมการบริหารงานอําเภอ (กบอ.) อําเภอแกดํา ได้มีมติเห็นชอบ เมื่อวันที่ 20 พฤษภาคม 2563 จัดตั้ง "กองทุนปันสุข บรรเทาทุกข์ชาวแกดํา" โดยได้รับเมตตาจาก พระเทพสิทธาจารย์ เจ้าคณะจังหวัดมหาสารคาม เป็นองค์อุปถัมภ์ในการจัดตั้งกองทุนฯ มีเป้าหมายเพื่อบรรเทาความเดือดร้อนให้กับผู้ที่ได้รับผลกระทบจากการดํารงชีพในภาวะต่าง ๆ เช่น ภัยพิบัติ ตลอดจนผู้ป่วยติดเตียง ผู้ยากไร้และคนชรา ซึ่งการลงพื้นที่ขับเคลื่อนโครงการอําเภอบําบัดทุกข์ บํารุงสุข แบบบูรณาการอย่างยั่งยืนในครั้งนี้ ได้ออกเยี่ยมเยียนพร้อมมอบสิ่งของและเงินของกองทุนฯ ให้กับผู้ป่วยติดเตียง ผู้ยากไร้และคนชรา ดังนี้ 1) มอบพัดลม 1 ตัว ให้นายทองม้วน ต.แกดํา ผู้ป่วยติดเตียง 2) มอบไม้เท้าพยุงเดิน 1 อัน ให้นางเพ็ญศรี ม.18 ต.แกดํา ผู้เดินไม่สะดวก 3) มอบไม้เท้าพยุงเดิน 1 อัน ให้นางเพียร ม.18 ต.แกดํา ผู้เดินไม่สะดวก 4) มอบนม 1 ลัง ให้นางจําปา ม.18 ต.แกดํา ผู้ป่วยติดเตียง 5) มอบไม้เท้าพยุงเดิน 1 อัน ให้นางออรวี ม.18 ต.แกดํา ผู้เดินไม่สะดวก 6) มอบไม้เท้าพยุงเดิน 1 อัน ให้นางทับทิม ม.18 ต.แกดํา ผู้เดินไม่สะดวก 7) มอบกางเกงผ้าอ้อมผู้ใหญ่สําเร็จรูป 1 เเพ็ค ให้นางเรียง ม.8 ต.แกดํา ผู้ป่วย 8) มอบกางเกงผ้าอ้อมผู้ใหญ่สําเร็จรูป 1 เเพ็ค ให้นางบุญจันทร์ ม.15 ต.หนองกุง ผู้ป่วยติดเตียง และ 9) มอบรถวีลเเชร์ 1 คัน ให้นางคํามูล ม.6 ต.หนองกุง ผู้ป่วย ซึ่งจะได้บรรเทาทุกข์ในเบื้องต้นในลักษณะยาฝรั่งให้กับพี่น้องประชาชนได้กลับมามีความสุข
พันจ่าโท ทองเเดง ปินะเก นายอําเภอแกดํา กล่าวในช่วงท้ายว่า การผลึกกําลังอย่างเข้มแข็งของภาคีเครือข่ายด้วยความมุ่งมั่นที่จะเสริมสร้างความยั่งยืนให้กับประชาชนในทุกมิติ โดยเฉพาะการลงพื้นที่ไปพบพี่น้องประชาชนนั้น ทําให้พี่น้องประชาชนเกิดความอุ่นใจ เกิดความมั่นใจ ว่า “ข้าราชการไม่ทอดทิ้งประชาชน” และเราจะ “ทํางานร่วมกับพี่น้องประชาชน” พัฒนาไปกับพี่น้องประชาชน ซึ่งจะได้กําหนดแผนในการขับเคลื่อนในมิติ “ยาไทย” คือการเสริมสร้างความยั่งยืนของชีวิต อาทิ การส่งเสริมการปลูกพืชผักสวนครัวพืชสมุนไพรให้กับสมาชิกในครัวเรือนกลุ่มเป้าหมายเพื่อให้ได้มีแหล่งอาหารภายในบ้านของตนเอง รวมถึงการส่งเสริมความรู้รักสามัคคีของคนในชุมชนด้วยกิจกรรมต่าง ๆ เพื่อทําให้ทุกพื้นที่เป็นพื้นที่แห่งความสุขที่ยั่งยืน นํามาซึ่งคุณภาพชีวิตที่ดี มีอาหารการกินที่บริบูรณ์ มีอาชีพ มีรายได้ที่มั่นคง มีชีวิตที่ยืนยาวด้วยสุขภาพที่แข็งแรงในชุมชนและสังคมที่มีความสุขอย่างปลอดภัย
#กระทรวงมหาดไทย #บําบัดทุกข์บํารุงสุข #MOI #ChangeforGood